- Hindi News
- National
- महिला नायब तहसीलदार ने स्वयं को बेटा साबित करने के लिए शादी नहीं करने का लिया संकल्प
महिला नायब तहसीलदार ने स्वयं को बेटा साबित करने के लिए शादी नहीं करने का लिया संकल्प
यदिआप कमजोर नहीं हैं तो आपको ही साबित करना होगा कि आप पर आरोप निराधार हैं। ऐसे ही आरोप धौलपुर जिले के मनियां निवासी अलका श्रीवास्तव पर लगे तो उसने साबित कर दिया है कि वह कमजोर नहीं है। एक समय था जब अलका श्रीवास्वव के पिता उसे 12वीं के बाद पढ़ाना नहीं चाहते थे, पर उसने अपने हौसलों को शिथिल नहीं पड़ने दिया और नायब तहसीलदार बन गई। अब अलका ने शादी नहीं करने का संकल्प लिया है ताकि मां-बाप की सेवा कर साबित कर सके कि वह किसी बेटे से कम नहीं हैं।
मनियां निवासी हरिशचंद के घर बड़ी बेटी के रूप में 1982 में बेटी का जन्म हुआ। मां रजनी श्रीवास्तव ने बेटी का नाम अलका रखा। अलका ने घर आंगन को खुशियों से भर दिया। पर कुछ वर्ष में ही परिवार की खुशियों को नजर लग गई। कारण श्रीवास्तव परिवार में दूसरी बेटी भी गई। पर बेटे की चाहत अधूरी जो रह गई। बड़ी होती अलका के पिता ने 12वीं के बाद उसकी आगे की पढ़ाई पर प्रतिबंध लगा दिया। अलका ने अपनी 12वीं तक की पढ़ाई पास के सरकारी स्कूल में ही की। 12वीं पास करने के बाद तमाम सामाजिक पाबंदी लगा दीं गईं। मां रजनी को यह मंजूर नहीं था, वह बेटी को आगे पढ़ाना चाहती थीं। मां को यह भी पता था कि अलका पढ़ने में बहुत अच्छी है। मां स्वयं एक निजी स्कूल में शिक्षिका हैं। जबकि पिता की एक दुकान है। ऐसे में उन्होंने अलका को बीए एमए की पढ़ाई स्वयंपाठी छात्रा के रूप में कराई। साथ ही बेटी को होंसला भी देने लगीं। ऐसे में पिता भी मदद को अागे और बेटी की हर ख्वाइश पूरी होने लगी। वर्ष 2012 में आरएएस परीक्षा पास की और नायक तहसीलदार बन गई। सबसे बड़ी बात यह थी कि पहली बार में ही अलका ने परीक्षा पास कर ली। वर्तमान में अलका धौलपुर की ही बसेड़ी तहसीलदार में नायब तहसीलदार पद पर कार्यरत हैं।
ताने देने वाला समाज भी झुक गया
बतौरपिता हरिशचंद को समाज ने बहुत ताने दिए। ताने भी बेटा नहीं हाेने के। ऐसे में हरिशचंद ने संकल्प लिया कि बेटी को ही बेटा बना देंगे। हालांकि मां रजनी श्रीवास्तव इन सब चीजों के खिलाफ थी उन्होंने अलका काे पढ़ाई में सहयोग किया। जो समाज दो बेटियों के कारण अलका के पिता को ताने देता था, वही अब झुक गया। अब समाज को अलका पर गौरव महसूस होता है। सामाजिक कार्यक्रम में विशेष तौर पर उनको बुलाया जाता है। अलका को कई बार सम्मानित किया जा चुका है।
शादीनहीं करूंगी, बेटा बन कर मां-बाप की सेवा करना लक्ष्य
पिताके मन की बात को समझने वाली अलका ने शादी नहीं करने का संकल्प लिया है। अलका का कहना है कि मैंने बुढ़ापे में माता पिता की सेवा करने के लिए शादी ना करने का संकल्प लिया है। ताकि समाज को ये बता सकूं कि बेटा ही नहीं बेटियां भी बुढ़ापे में मां बाप की सेवा कर सकती हैं। जबकि उनकी छोटी बहिन की शादी हो चुकी है। साथ ही कहती हैं कि समाज को सिखाना जरूरी है कि बेटी-बेटे में कोई अंतर नहीं है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva